

**MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa : 14.06.2021

Miestneho zastupiteľstva dňa : 22.06.2021

**Informatívna správa**

**Hodnotenie činnosti knižníc za rok 2020**

Predkladá: Materiál obsahuje:

Mgr. Zoltán Pék - vyjadrenie miestnej rady a komisií

starosta - návrh uznesenia

 - informatívna správa

Zodpovedná:

Ing. Mariana Páleníková

prednostka

Spracovala:

PaedDr. Beata Biksadská

vedúca oddelenia ŠaK

Helena Mayerová

Vedúca knižnice

**JÚN 2021**

**Vyjadrenie miestnej rady ( zasadnutie dňa 14.06.2021 )**

**UZNESENIE č. 158/2021/MR**

Miestna rada vzala na vedomie predloženú Informačnú správu a odporúča miestnemu zastupiteľstvu schváliť predložený návrh uznesenia.

**Vyjadrenie komisií**

Komisia školstva, kultúry, mládeže a športu:

**Berie na vedomie informačnú správu**

**Návrh uznesenia**

**Vyjadrenie miestnej rady (zasadnutie dňa 30.11.2020)**

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**berie na vedomie**

Informatívnu správu - Hodnotenie činnosti knižníc za rok 2020

**Hodnotenie činnosti knižníc za rok 2020**

Miestna knižnica pracuje v zmysle ustanovení Knižničného poriadku schváleného uznesením 35/2009/MZ a Štatútu knižnice schváleného uznesením 34/2009/MZ.

Miestna knižnica Bratislava Podunajské Biskupice poskytuje služby v knižnici na Latorickej ulici 4 a v pobočke na Biskupickej ulici 1.

V roku 2020 kvôli pandemickej situácii COVID-19 z nariadenia RÚVZ a Mestskej časti Podunajské Biskupice pracovali Miestne knižnice v obmedzenom režime. Knižnice boli zatvorené od 10.3.2020 do 12.5.2020. Od 13.5. do 4.6.2020 knižnice využívali výpožičný systém tzv. „okienko“ a telefonickú alebo mailovú rezerváciu. Počas uzatvorenia knižnice sa pracovníčky spracovávali retrokatalogizáciu (tzv. spätné spracovanie) knižničného fondu. V knižnici na Latorickej 4 a v pobočke na Biskupickej 1 bola retrokatalogizácia dokončená.

Pracovníčky knižnice okrem výpožičnej služby zabezpečovali aj ochranu a sprístupnenie fondu pre čitateľa a činnosti súvisiace so spracovaním knižničného fondu (akvizícia, katalogizácia, retrokatalogizácia a pod.) zároveň pripravujú súťaže a iné podujatia pre deti a dospelých. Podujatia pre deti boli obmedzené kvôli pandemickej situácie COVID-19.

Knižnice aktívne spolupracovali s verejnosťou, napríklad prostredníctvom občanov, ktorí síce nie sú členmi knižnice, ale informujú sa o spôsobe darovania zachovalých kníh. Darované knihy sa môžu zaradiť do knižničného fondu. Našou spoločnou snahou je, aby knižnice navštevovalo čo najviac spokojných čitateľov.

Knižnica zaznamenala v roku 2020 kvôli COVIDu-19 takmer vo všetkých sledovaných ukazovateľoch zníženie.

V  roku 2020 sme zaregistrovali 873 čitateľov, z toho detí do 15 rokov 346.

Stav knižničného fondu k 31.12.2020 bol 41 149 knižničných jednotiek.

V roku 2020 boli zakúpene 2 ks kníh za 27,50 €.

Časopisy a denná tlač v hodnote 1 557,15 €.

Poplatky za knižničné služby sa nezmenili. Dospelí platia zápisné 2 eurá 40 centov, dôchodcovia a študenti 1 euro 40 centov a deti do 15 rokov 1 euro.

Knižnice registrujú 9 838 používateľov, ktorí si požičali 32 324 knižničných jednotiek.

Internet z dôvodu obmedzení použilo 465 záujemcov.

V spolupráci so základnými a materskými školami našej mestskej časti sa uskutočnilo 12 kvízov a súťaží na rôzne literárne témy a k výročiam autorov, ktoré majú napomáhať budovať vzťah detí ku knihe a k zmysluplnému tráveniu voľného času detí a mládeže.